text: Nyt asylcenter skaber røre 
  13 juni 2012 kl. 11.04
  Fredag åbner et nyt asylcenter med 134 mandlige flygtninge i Juelsminde. Det har skabt røre i byen.
  Allerede nu inden asylcentret åbner fredag på Hotel Juelsminde Strand har nyheden skabt debat og frustrationer blandt beboerne i byen. Noget der blandt andet er kommet til udtryk i læserbreve i de lokale aviser.
  
  Kan ikke sige nej 
  Hverken beboerne eller kommunen har haft mulighed for at sige nej til det nye center. Aftalen er indgået mellem ejeren af det tidligere hotel og Udlændingestyrelsen. Det er Dansk Røde Kors, der driver asylcentrene.
  Asylcentret er midlertidigt og lukker formentlig ved udgangen af 2012. Flygtningene er 134 enlige mænd fra en række forskellige lande, der typisk er repræsenterede i de danske asylcentre: Iranere, irakere, somaliere, syrere...
  
  Tilbud til mændene 
  Røde Kors vil på asylcentret tilbyyde en række aktiviteter og dagtilbud til mændene og vil desuden give landsbyens borgere informationer om centret og vilkårene for de 134 mænd.
  